Diari Oficial de la Generalitat Valenciana


Sumari del DOGV 4022, del 15-06-2001 (2001/5699)

ORDRE de 5 de juny de 2001, de la Conselleria d'Economia, Hisenda i Ocupació per la qual s'incrementen determinats crèdits màxims que han de finançar el Programa de Formació Professional Ocupacional per a l'exercici de 2001.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4022

Data del DOGV
:   15-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5699


Data del document
:   05-06-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * lluita contra l'atur
    * formació professional
    * ajuda a l'ocupació
    * ajuda pública

ORDRE de 5 de juny de 2001, de la Conselleria d'Economia, Hisenda i Ocupació per la qual s'incrementen determinats crèdits màxims que han de finançar el Programa de Formació Professional Ocupacional per a l'exercici de 2001. [2001/X5699]
  
Amb data 29 de desembre de 2000 va ser publicada en el Diari Oficial de la Generalitat Valenciana l'Ordre de 26 de desembre de 2000, de la Conselleria d'Economia, Hisenda i Ocupació, per la qual es determina el Programa de Formació Professional Ocupacional i es regula el procediment per a la concessió d'ajudes durant l'exercici de 2001.
  
Amb data 2 de març de 2001, es va publicar l'Ordre de 26 de febrer del 2001, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici de 2001.
  
Després de la publicació de la Llei de Pressupostos de la Generalitat Valenciana per a l'exercici de 2001 (DOGV de 29 de desembre de 2000), després de la incorporació dels romanents corresponents a obligacions degudament contretes d'exercicis anteriors, i d'acord amb el que estableix l'article 47 de la Llei d'Hisenda Pública de la Generalitat Valenciana, es procedeix a publicar els crèdits que han de finançar el Programa de Formació Professional Ocupacional així com la quantia màxima de les ajudes que puguen concedir-se per a cada via de programació, i s'amplien els crèdits consignats en l'Ordre de 26 de febrer de 2001.
  
En virtut d'això, i de conformitat amb el que disposa la disposició addicional primera de l'Ordre de 26 de desembre de 2000, en l'article 4 de l'Ordre de 26 de febrer del 2001, ambdues de la Conselleria d'Economia, Hisenda i Ocupació, i en l'article 47 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991,
  
ORDENE
  
Article 1
  
Incrementar l'assignació pressupostària per al Programa de Formació Professional Ocupacional consignada en l'Ordre de 26 de febrer del 2001, de la Conselleria d'Economia, Hisenda i Ocupació, per a les següents vies de programació:
  
1. A través d'entitats amb què s'establisquen convenis de col·laboració (via 2) s'assigna una quantia màxima de 984.798.400 de pessetes (3.966.679,89 euros), que serà finançada pel Servei Valencià d'Ocupació i Formació, i que suposa un increment de 187.745.740 de pessetes (961.619,37 euros) sobre la dotació anterior.
  
2. A través d'empreses o organitzacions empresarials de caràcter sectorial que assumisquen un compromís de contractació, almenys, d'un 50% dels alumnes que finalitzen l'acció formativa (via 3) s'assigna una quantia màxima de 4.412.537.887 de pessetes (6.010.121,04 euros), que suposa un increment de 450.508.473 de pessetes (1.803.036,31 euros) sobre la dotació anterior, i que serà finançada pel Servei Valencià d'Ocupació i Formació.
  
Article 2
  
Es destinarà una quantia màxima de 697.409.334 de pessetes (3.005.060,52 euros) per a atendre les sol·licituds d'ajudes a l'alumnat, la qual cosa suposa un increment de 224.467.027 de pessetes (601.012,10 euros) sobre la dotació anterior.
  
Article 3
  
La totalitat de les ajudes previstes en els articles precedents es finançaran a càrrec de la línia T0218000 del programa 322.20 de la Llei de Pressupostos de la Generalitat Valenciana de 2001.
  
Article 4
  
Les dotacions pressupostàries incrementades en aquesta ordre, juntament amb les previstes en l'Ordre de 26 de febrer de 2001, de la Conselleria d'Economia, Hisenda i Ocupació, que no tenen variació, tenen caràcter màxim, sense perjudici dels posteriors increments que puguen produir-se com a conseqüència de majors disponibilitats pressupostàries, increments aquestos que hauran de publicar-se mitjançant ordre en el DOGV.
  
Article 5
  
El règim de pagaments i la justificació d'ajudes es realitzaran en els termes establits en l'Ordre de 26 de desembre de 2000, de la Conselleria d'Economia, Hisenda i Ocupació (DOGV de 29 de desembre de 2000), i en les corresponents resolucions d'aprovació de concessió d'ajudes.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 5 de juny de 2001
  
El conseller d'Economia, Hisenda i Ocupació,